হাজতখোলা উচ্চবিদ্যালয়ের শিক্ষক শামসুল হকের পারিবারিক সূত্র জানায়, গত ২৯ ডিসেম্বর নির্বাচনের দিন তিনি হাজতখোলা উচ্চবিদ্যালয় কেন্দ্রে কুমিল্লা-১০  (নাঙ্গলকোট ও সদর দক্ষিণের একাংশ) আসনে বিএনপির মনোনীত প্রার্থী মোবাশ্বের আলম ভুঁইয়ার এজেন্টের দায়িত্ব পালন করেন। ভোট গ্রহণ শেষে বাড়ি ফেরার পথে দক্ষিণ হাজতিয়া গ্রামে আওয়ামী লীগের স্থানীয় নেতা-কর্মীরা তাঁকে কুপিয়ে ও পিটিয়ে আহত করে। পরে পরিবারের লোকজন তাঁকে উদ্ধার করে স্থানীয় একটি বেসরকারি হাসপাতালে ভর্তি করে। সেখানে চিকিৎসাধীন অবস্থায় তিনি মারা যান।